**Tájékoztató meddőségkezelési eljárások igénybevételi lehetőségéről**

(2020.05.12)

Azok a gyermekre vágyó nők, akik a kötelező egészségbiztosítás keretében igénybe vehető meddőségkezelési eljárásokról szóló 49 /1997. (XII. 17.) NM rendelet 2/A. § (2a) bekezdésében szabályozott 45. éves életévüket

* a 2020. március 11-én kihirdetett veszélyhelyzet időtartama alatt **töltötték/töltik be**
* és a veszélyhelyzet miatt nem tudták vagy várhatóan nem fogják tudni a **szükséges beavatkozásokat ezen életkor betöltése előtt megkezdeni vagy új ciklust indítani,**
* **de a meddőségi kezelések sora már a** **45. életév betöltése előtt megkezdődött/megkezdődik,**
* **és a kezelő intézmény a pácienst legalább egyszer regisztrációs listára vette,**

**a  kezeléseket a hatályos szabályok szerint, korhatártól függetlenül igénybe vehetik.**

**Nemzeti Egészségbiztosítási Alapkezelő**